வால்வரின் தனது உடற்கூறு அமைப்பாற்றலால் இயற்கையாகவும், செயற்கை திறன்கள் கலந்த, ஒரு கலவை இனமாக மாறியிருந்தான்.
அவனது பிரதான வல்லமையானது, கூடுதலாகி விரைந்து குணமாகும் சக்தியாகும். ஒரு சாதாரண மனிதனுக்கு சிதைந்த திசுக்களை உருவாக்கும் திறன், உபாதையை வெற்றி கொள்ளும் திறன் எவ்வளவு உண்டோ, அதற்கு மிக மிக அதிகமான இந்த குணமாதல் சக்திதான் இந்த வால்வரினின் உருமாறும் வளர்ச்சியின் மிகக் குறிப்பிட்ட குணாதிசயமாக வர்ணிக்கப்பட்டது. இந்த விஷேச குணம்தான் வெப்பன் x-கூட்டத்தினரிடம் பிடிபட்டிருந்தபோது, இவனது எலும்பு மண்டலத்தில், என்றும் அழியாத அடமான்டியம் உலோகத்தை ஓட்ட உதவி செய்ததுடன், செயற்கையான புறத்தோற்றத்தை உருவாக்கவும் உதவியது.  
வால்வரினுக்கு எவ்வளவு பெரிய காயங்கள், புண்கள் என்னென்ன வேகத்தில் இவை குணமாகும் என்பதெல்லாம் மாறுபாடுடையது. சிறு காயங்கள் வேகமாக குணமாகின்றன என்று தான் ஆரம்பக் கட்டத்தில் பேசி வந்தார்கள். பிற்காலத்தில் வந்த எழுத்தாளர்கள் இந்த வேகத்தை மேலும் மேலும் பெருக்கிக் கொண்டார்கள். பல ஆண்டுகளுக்குப் பிறகு மிகக் கொடுமையான காயங்களும் கூட சில மணி நேரங்களில், சில நாட்களில் குணமாகிவிடும் விந்தையான குணமாகும் சக்தி வால்வரினுடையது என்று சித்தரிக்கப்பட்டது. வேறு சில கதாசிரியர்களோ, சிதைந்த திசுக்கள் எல்லாம் சில நொடிப்பொழுதில் இணைந்து குணமாகும் அளவிற்கு வால்வரினின் குணமாகும் சக்தி அபாரமானது என்று எழுதினார்கள். பூத உடல் எரித்துச் சாம்பலாக்கப்பட்டபின், ஒரு சில மணித்துளிகளில், சதையுடன் கூடிய முழு உடம்பும் உயிர்த்தெழுகிறதென்றும் அணு ஆயுத வெடிப்பு நிகழ்ந்த இடத்தில் அகப்பட்டு புண்பட்டு சிதைந்த பிறகும், மிக விரைவில் பூரண குணத்துடன் மீண்டு வருகிறான் என்றும், வால்வரினின் குணமாகும் அதிசயத் திறனைப் பற்றி மிகைப்படுத்தி எழுதியவர்களும் உண்டு. பேராசிரியர் சேவியர் கணித்துள்ள அறிவியல் வடிவமைப்பில் x-மென்னின் வலிமை பற்றிய குறைபாடுகள் பல பட்டியலிடப்பட்டுள்ளன. அதில் வால்வரினின் குணமாகும் சக்தி நம்பமுடியாத உயர்ந்த நிலைக்கு உயர்த்தி குறிப்பிடப்பட்டுள்ளது. மேலும் வால்வரினின் இந்த சக்தியை நிறுத்தி வைப்பதற்கு, அவனின் தலையை துண்டித்து, பூத உடலுக்கு சற்றுத் தொலைவில் வீசிவிடுவது ஒன்றே வழி என்றும் கூறப்பட்டுள்ளது. இந்த குணமாகும் சக்தியின் திறனைக் குறைத்து ஓடுக்குவதும் சாத்தியமே என்றும் கூறப்பட்டுள்ளது. உதாரணமாக கார்பனேடியம் என்று ஒருவகை கருப்பு வைரக்கல் கலந்த ஒரு வஸ்துவை இவன் உடலுக்குள் புகுத்தி, நிறுத்தி வைத்துவிட்டால், இந்த குணமாகும் ஆற்றலின் வேகம் குறைந்துவிடும், ஆனால் மாயாது என்று கூறப்பட்டுள்ளது. மேலும் முரமாசா பிளேடு என்ற ஆன்மீகப் புனிதப் புதிரான ஒருப் பொருளைப் பயன்படுத்துவதன் மூலம், புதிய புண்களையும், வடுக்களையும் ஏற்படுத்தி, இந்த சூப்பர் மனிதனின் குணமாகும் ஆற்றலை இல்லாமல் செய்துவிடலாம் என்றும் விவரிக்கப்பட்டுள்ளது. இந்த குணமாக்கும் ஆற்றலானது, வால்வரினின் மூப்பை, அதிரடியாகக் குறைத்து விடுகிறது. 1800-ஆம் ஆண்டுகளில் பிறந்திருந்தாலும், மஸ்தான உடற்கட்டும், உறுதியான தோற்றமும் கொண்ட இளம் வாலிபன் போல் வால்வரின் காணப்பட்டான். மாறாத துயரங்களை அனுபவித்த ஞாபகத்தை எல்லாம் மறக்கடிக்கச் செய்து, அளவுக்கதிகமான மன உளைச்சலில் இருந்து மீண்ட வரும் அளவிற்கு இந்த குணமாகும் சக்தி இவனுக்கு புதிய வல்லமையை கொடுத்துள்ளது. அதோடு எல்ல நிகழ்வுகளையும் நினைவில் வைத்துக் கொள்ளும் நினைவாற்றலும் தற்சமயம் இவனுக்குக் கிட்டியுள்ளது. உடல் உபாதைகளிலிருந்து விரைந்து குணமாகி வருவதுடன், நோய், நொடி, விஷம், மருந்துகள் இவற்றை எதிர்க்கும் சக்தியும், அசாத்தியமான அளவிற்கு வால்வரினுக்கு வழங்கி உள்ளதும் இந்த குணமாக்கும் ஆற்றலே. ஆயினும், இவன் இன்னும் இதுபோன்ற பொருள்கள், நிகழ்வுகளின் தொல்லைக்கு ஆட்படுகிறான். உதாரணமாக ஒரு குறிப்பிட்ட அளவு ஆல்கஹால்-மது சாப்பிட்டால், மதுவின் போதைக்கு அடிமையாவதும், மருந்து, விஷப் பொருள்களிலும் பல சமயங்களிலும் நிலை தடுமாறியதும் உண்டு.  
குணமாகும் ஆற்றல் இருந்தபோதிலும், அடிப்பட்ட புண்ணினால் ஏற்படும் வலி, உபாதைகளை இந்த ஆற்றல் தடுத்து நிறுத்துவதில்லை. உபாதைகளை இவன் அனுபவித்தே ஆகவேண்டிய நிலை இருந்தது. அடியும், வடுவும் விரும்பி ஏற்க பிரியப்படவில்லை என்றாலும் சில சமயங்களில், இவனே எதிர்கொண்டு அதிகமான வலி தரும் செயல்களைச் செய்யும் நிர்பந்தம் ஏற்பட்டது. பிணைப்பிலிருந்து விடுபடுவதற்காகவோ, பயத்தின் காரணமாகவோ, சதிதிட்டமாகவோ அல்லது உயிரைப் பணயம் வைக்கும் செயலாகவோ வேறு பல காரணங்களுக்காகவோ, வால்வரின் பல சமயங்களில் தன்னைத்தானே புண்படுத்திக் கொண்டோ, அல்லது புண்படுத்தப்படுவதற்கு மனமுவந்து இணங்கியோ நடந்ததும் உண்டு.  
வால்வரினின் உருமாற்றும் தன்மையானது, விலங்கு போன்ற குணாதிசயங்களைக் கொண்டதாகவும், அற்பமான, ஓநாய், நாய் போன்ற பல்வரிசைகளையும், ஒவ்வொரு முன் வரிசையிலும் உள்ளுக்கு இழுத்துக் கொள்ளும் மூன்று நகங்களும் உடைய உருவத்தைத் தந்தது. வெப்பன் x நிகழ்ச்சிகளில் முதன் முதலில் வடிவமைக்கப்பட்டபோது இதன் உருவம், மனிதனும், விலங்கும் இணைந்த செயல்திறன் மிக்கவனாய் காட்டப்பட்டது. அப்போது இந்த நகங்கள் இவனது உடலின் இயற்கையான அவையம்-கூறு என்று பின் வெளிக்காட்டப்பட்டது. விலங்கினங்களில் உள்ளபடி கெரட்டினால் உருவானவை அல்ல. இந்த நகங்கள், மாறாக மிக அழுத்தமான எலும்பால் ஆனவையாகவும், பலவகை கற்கள், மரம், பிற உலோகங்களையும் அறுத்து முறிக்கும் ஆற்றல் பெற்ற நகங்களாக இவை இருந்தன. இந்த நகங்களின் உதவியால், வால்வரின் உயரத்தில் ஏறுவதற்குத் தேவையான பிடிமானப் பள்ளங்களை தோண்டுவதற்கும், ஏவுகனைகளைத் தடுத்து நிறுத்துவதற்கும் கூடிய திறமையுடையவை. நகங்கள் பக்கவாட்டில் நகர்வதற்கு ஏதுவாக வால்வரினின் கைகளில் துளைகள் கிடையாது. எனினும், நகங்களை வெளிக்கொணர்ந்து நீட்டும் போதெல்லாம், வால்வரினின் தசைகள் அறுபட்டு, அந்நேரங்களில் ரணமான அதே வலியை உணர்ந்து கொண்டுள்ளான்.  
வால்வரினின் நகங்கள் உள் அடங்கிய முழு எலும்புக்கூடும், அணுவின் மூலகூறுகளால் அடமான்டியத்துடன் உருக்கி ஒட்டப்பட்டுள்ளது. அந்த மேல் பூச்சின் காரணமாக, இவனது நகங்கள் கிட்டத்தட்ட எல்லாக் கடினமான திடப்போர்களையும் முறிக்கும் திறன் கொண்டவை. ஆனால் அடமான்டியம் என்ற உலோகத்தையும், கேப்டன் அமெரிக்காவின் கேடையத்தையும் மட்டுமே, முறிக்க இயலாது. ஏனென்றால், இந்த மார்வெல் யுனிவெர்ஸ் என்ற அற்புத அண்டங்களில் இந்த ஒரு கேடயம் மட்டும் தான், அடமான்டியத்தை விடவும் வலிவுடையது என்று குறிப்பிடப்பட்டுள்ளது. வால்வரினின் கத்திபோல் அறுத்து உட்புகும் திறமையானது, இவனது வேகம், சக்தி மற்றும் வெட்டப்படும் திடப்போருளின் கணம் இவற்றைப் பொறுத்ததே ஆகும். இவனது அதிரடியான போர்வீச்சுக்கு மேலும் வலிமையூட்டுவது இந்த அடமன்டியத்தின் கணமே. இருந்தபோதிலும், காந்த சக்தி கலந்த பொருளுடன் போரிடும்போது, வால்வரினின் ஆற்றல் மிக அதிகமாக சோதிக்கப்படுவதும் உண்டு.  
வால்வரினின் குணமாகும் ஆற்றல், இவனுடைய உடல், உருவம் மற்றும் தோற்றத்தின் அமைப்புகளில் பலவாறான மாற்றத்தைத் தந்துள்ளது. மிகச் சக்தி வாய்ந்த மயக்க மருந்துகளை உட்கொண்ட பிறகும் கூட தொடர்ந்து பலமணி நேரத்திற்குப் போரிடும் அளவிற்கு இவனது எதிர்க்கும் தன்மை, நெஞ்சுரம் கூடியுள்ளது. மிகச் சிறந்த மானிட மல்யுத்த வீரனின் உடல்வாகு திறமையையும் மீறிய ஆற்றலும், புலனுணர்வும் வால்வரின் கொண்டிருந்தான். சாதாரண மனிதனின் உடலிலுள்ள தசைகளின் நீளும் சக்தியை விட பல மடங்கு அதிகமாக நீட்ட உதவுவது, வால்வரினின் குணமாகும் சக்தியின் தொடந்த மறுபிறப்புச் சிறப்புத் தன்மையாகும். வால்வரினின் உடம்பில் ஒரு நூறு பவுண்டுக்கும் அதிகமான அடமான்டியம் இணைந்துள்ளதால், இவனது தசைகளுக்குத் தொடர்ந்து வேலைப்பளு வந்து கொண்டே இருக்கும் என்பதாலும், சூப்பர் மனிதனின் அசாத்திய வலிமை இவனிடம் தொடர்ந்து காணப்படும். சாதரணமாக ஒரு மனிதன், பளு தூக்கினால் நொறுங்கிவிடும் எலும்புக்கூடு போலல்லாமல், வால்வரினின் எலும்பில் அடமான்டியம் இசைந்துள்ளதால், அவற்றின் இயல்பான வடிவுத் திறனை நீக்கி, அதிக சக்தியைத் தருகிறது. இரும்பு சங்கிலிகளைத் தகர்த்து வீசுவது போலவும், பல மனிதர்களைத் தம் ஒரே கையால் தலைக்குமேல் தூக்குவதும், அவர்களை சுவர்களைப் பிளந்து எரிவதுமாகப் பலவாறு இவன் சித்தரிக்கப்பட்டுள்ளான். மேலும் உர்சா மேஜர் என்ற ராட்சசக் கரடியை அசாதியமாகத் தலைமேல் தூக்கி அறைக்குக் குறுக்கே விசிறியடிப்பது போன்றும் சித்தரிக்கப்பட்டுள்ளான்.  
வால்வரினின் பார்க்கும் திறமை, கேட்கும் திறமை, நுகரும் திறமை இவை எல்லாம் சூப்பர் மனிதனின் ஆற்றலைவிட மிகக் கூர்மையானவை. ஆழ்ந்த இருட்டிலும், நீண்ட தூரத்திலும்கூட சாதாரண மனிதனை விடவும் துல்லியமாகவும், தெளிவாகவும் வால்வரினால் பார்க்க முடிந்தது. சாதாரண மனிதன் செவிமடுக்கும் தூரத்தை விடவும், அதிக தூரத்திலும் குறைந்த நுட்பமான ஒலிகளை இவன் காதுகள் உணர்ந்தன. வால்வரினின் நுகரும் சக்தியோ, மிகவும் அபாரமானது. இயற்கைக் காரணிகளால், வலுவிழந்த, செயலிழந்த, மணம், வாசனைகளையும் மணத்தைக் நுகர்ந்து பார்த்தல் மட்டுமே எதிரிகளைக் குறிப்பிட்டு இழுக்கும் சக்தியும் ஒருங்கிணைந்தது நுகரும் திறமை. இந்த அபரிமிதமான நுகரும் சக்தியால் மாயாவி போல உடல் உருவம் மாற்றம் பெறும் ஜீவன்களையும் வால்வரினில் கண்டுகொள்ளமுடிந்தது. ஒருவன் பொய்கூறும் சமயத்தில் வெளிப்படும் நறுமண வாசத்தையும், வலுவற்ற இதயத் துடிப்பையும், தமது கேட்கும், நுகரும் சக்தியால் பொய்கூறுவதைக் கண்டறிந்து பிரயோகிக்கமுடிந்தது.